CELEX: 62007CA0516
Language: el
Date: 2009-05-07 00:00:00
Title: Υπόθεση C-516/07: Απόφαση του Δικαστηρίου (έβδομο τμήμα) της 7ης Μαΐου 2009 — Επιτροπή των Ευρωπαϊκών Κοινοτήτων κατά Βασιλείου της Ισπανίας (Παράβαση κράτους μέλους — Οδηγία 2000/60/ΕΚ — Πλαίσιο κοινοτικής δράσης στον τομέα της πολιτικής των υδάτων — Προσδιορισμός των αρμοδίων αρχών για κάθε περιοχή λεκάνης απορροής ποταμού)

4.7.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 153/8
            
         Απόφαση του Δικαστηρίου (έβδομο τμήμα) της 7ης Μαΐου 2009 — Επιτροπή των Ευρωπαϊκών Κοινοτήτων κατά Βασιλείου της Ισπανίας
   (Υπόθεση C-516/07) (1)
   
   (Παράβαση κράτους μέλους - Οδηγία 2000/60/ΕΚ - Πλαίσιο κοινοτικής δράσης στον τομέα της πολιτικής των υδάτων - Προσδιορισμός των αρμοδίων αρχών για κάθε περιοχή λεκάνης απορροής ποταμού)
   2009/C 153/15
   Γλώσσα διαδικασίας: η ισπανική
   
      Διάδικοι
   
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωπος: S. Pardo Quintillán))
   
      Καθού: Βασίλειο της Ισπανίας (εκπρόσωπος: B. Plaza Cruz)
   
      Αντικείμενο
   
   Παράβαση κράτους μέλους — Παράλειψη εμπρόθεσμης θεσπίσεως των αναγκαίων διατάξεων για τη συμμόρφωση προς το άρθρο 3, παράγραφοι 2, 7 και 8, της οδηγίας 2000/60/ΕΚ του Ευρωπαϊκού Κοινοβουλίου και του Συμβουλίου, της 23ης Οκτωβρίου 2000, για τη θέσπιση πλαισίου κοινοτικής δράσης στον τομέα της πολιτικής των υδάτων (ΕΕ L 327, σ. 1)
   
      Διατακτικό
   
   Το Δικαστήριο αποφασίζει:
   
               1)
            
            
               Το Βασίλειο της Ισπανίας, παραλείποντας να προσδιορίσει τις αρμόδιες αρχές για την εφαρμογή των διατάξεων της οδηγίας 2000/60/ΕΚ του Ευρωπαϊκού Κοινοβουλίου και του Συμβουλίου, της 23ης Οκτωβρίου 2000, για τη θέσπιση πλαισίου κοινοτικής δράσης στον τομέα της πολιτικής των υδάτων όσον αφορά της Αυτόνομες Κοινότητες της Γαλικίας, της Χώρας των Βάσκων, της Ανδαλουσίας, των Βαλεαρίδων και των Καναρίων Νήσων, παρέβη τις υποχρεώσεις που υπέχει από το άρθρο 3, παράγραφοι 2, 7 και 8, της εν λόγω οδηγίας.
            
         
               2)
            
            
               Καταδικάζει το Βασίλειο της Ισπανίας στα δικαστικά έξοδα.
            
         
      (1)  ΕΕ C 37 της 9.2.2008